Komission asetus (ETY) N:o 2789/93, annettu 11 päivänä lokakuuta 1993, Ranskan merentakaisten departementtien elävien nautojen ja siitoshevosten hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 2312/92 ja (ETY) N:o 1148/93 muuttamisesta



Virallinen lehti nro L 254 , 12/10/1993 s. 0001 - 0002

Suomenk. erityispainos Alue 3 Nide 53 s. 0006

Ruotsink. erityispainos Alue 3 Nide 53 s. 0006



KOMISSION ASETUS (ETY) N:o 2789/93, annettu 11 päivänä lokakuuta 1993, Ranskan merentakaisten departementtien elävien nautojen ja siitoshevosten hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 2312/92 ja (ETY) N:o 1148/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on muutettuna komission asetuksella (ETY) N:o 3714/92(2), ja erityisesti sen 4 artiklan 5 kohdan ja 9 artiklan, sekä katsoo, että komission asetuksessa (ETY) N:o 131/92(3), sellaisena kuin se on viimeksi muutettuna asetuksella (ETY) N:o 2596/93(4), vahvistetaan erityisesti Ranskan merentakaisten departementtien tiettyjen maataloustuotteiden erityisen hankintajärjestelmän soveltamista koskevat yksityiskohtaiset säännöt, komission asetuksessa (ETY) N:o 2312/92(5), sellaisena kuin se on viimeksi muutettuna asetuksella (ETY) N:o 1734/93(6), ja komission asetuksessa (ETY) N:o 1148/93(7), sellaisena kuin se on muutettuna asetuksella (ETY) N:o 1734/93, määritellään Ranskan merentakaisten departementtien toisaalta elävien nautojen ja toisaalta siitoshevosten hankintajärjestelmän erityiset edellytykset, saatujen kokemusten perusteella olisi muutettava todistusten esittämistä ja jättämistä koskevia määräaikoja, niiden voimassaoloaikaa sekä asianomaisen antaman vakuuden määrää, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2312/92 seuraavasti. 1) Muutetaan 9 artikla seuraavasti: a) korvataan 1 kohdan johdantolauseen sanat "viiden ensimmäisen työpäivän kuluessa" sanoilla "10 ensimmäisen työpäivän kuluessa"; b) korvataan 1 kohdan b alakohdassa sanat "30 ecua" sanoilla "kolme ecua"; sekä c) korvataan 2 kohdassa sanat "10 työpäivänä" sanoilla "15 työpäivänä". 2) Korvataan 10 artikla seuraavasti: "10 artikla Lupien ja todistusten voimassaoloaika päättyy 90 päivänä niiden myöntämispäivästä." 2 artikla Muutetaan asetus (ETY) N:o 1148/93 seuraavasti. 1) Muutetaan 4 artikla seuraavasti: a) korvataan 1 kohdan johdantolauseen sanat "viiden ensimmäisen työpäivän kuluessa" sanoilla "10 ensimmäisen työpäivän kuluessa"; b) korvataan 1 kohdan b alakohdassa sanat "30 ecua" sanoilla "3 ecua"; sekä c) korvataan 2 kohdassa sanat "10 työpäivänä" sanoilla "15 työpäivänä". 2) Korvataan 5 artikla seuraavasti: "5 artikla Tukitodistusten voimassaoloaika päättyy 90 päivänä niiden antamispäivästä." 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä lokakuuta 1993. Komission puolesta René STEICHEN Komission jäsen (1) EYVL N:o L 356, 24.12.1991, s. 1 (2) EYVL N:o L 378, 23.12.1992, s. 23 (3) EYVL N:o L 15, 22.1.1992, s. 13 (4) EYVL N:o L 238, 23.9.1993, s. 24 (5) EYVL N:o L 222, 7.8.1992, s. 32 (6) EYVL N:o L 160, 1.7.1993, s. 32 (7) EYVL N:o L 116, 12.5.1993, s. 15